cyanic-selkie/wikianc huggingface dataset:
คาร์ล เซแกน
ประวัติ
เซแกนสอนวิชาการคิดเชิงวิพากษ์ที่มหาวิทยาลัยคอร์เนลจนถึง ค.ศ. 1996 ซึ่งเขาเสียชีวิตด้วยโรคเกี่ยวกับเนื้อเยื่อในโพรงกระดูกอันพบได้ค่อนข้างยาก วิชาที่เซแกนสอนนั้นจำกัดจำนวนที่นั่งเพียงภาคเรียนละ 20 ที่นั่ง แต่ในแต่ละปี มีนักศึกษาหลายร้อยคนที่ขอลงทะเบียนเรียนกับเขา หลังจากเซแกนเสียชีวิต หลักสูตรนี้ก็ปิดตัวลง จนกระทั่งถึง ค.ศ. 2000 จึงได้เปิดสอนอีกครั้งโดย Dr. Yervant Terzian
ความสำเร็จทางวิทยาศาสตร์
เซแกนให้ความสนใจกับการสำรวจพื้นผิวอุณหภูมิสูงของดาวศุกร์ ในช่วงต้นคริสต์ทศวรรษ 1960 ยังไม่มีใครทราบถึงสภาวะที่แท้จริงของพื้นผิวดาวดวงนั้น เซแกนได้จัดทำรายการความเป็นไปได้ในรายงานฉบับหนึ่ง ซึ่งภายหลังได้เผยแพร่ในหนังสือของ Time-Life ชื่อ Planets และมีชื่อเสียงมาก มุมมองของเซแกนคือ พื้นผิวดาวศุกร์แห้งผากอย่างยิ่งและร้อนมาก ตรงกันข้ามกับภาพของสรวงสวรรค์ที่เคยจินตนาการกันมาแต่ก่อน เขาได้ตรวจสอบการแผ่รังสีคลื่นวิทยุจากดาวศุกร์และสรุปว่าอุณหภูมิพื้นผิวของดาวศุกร์สูงถึง 500 °C (900 °F) เมื่อครั้งที่เป็นนักวิทยาศาสตร์รับเชิญไปยังห้องทดลองการขับเคลื่อนด้วยไอพ่นของนาซ่า เขาได้ช่วยเหลือโครงการมาริเนอร์อันเป็นภารกิจสู่ดาวศุกร์ โดยทำหน้าที่ออกแบบยานและบริหารโครงการ ผลสำรวจจากยานมาริเนอร์ 2 ในปี ค.ศ. 1962 ช่วยยืนยันข้อสรุปของเซแกนเกี่ยวกับพื้นผิวของดาว
เซแกนเป็นนักวิทยาศาสตร์กลุ่มแรกๆ ที่ทำนายว่า ไททัน ดวงจันทร์ของดาวเสาร์น่าจะมีพื้นผิวห่อหุ้มด้วยมหาสมุทร และ ยูโรปา ดวงจันทร์ของดาวพฤหัสบดีน่าจะมีชั้นใต้พื้นผิวเต็มไปด้วยน้ำเช่นเดียวกัน ซึ่งทำให้ยูโรปาเป็นดาวที่มีความเป็นไปได้สำหรับอยู่อาศัย ในเวลาต่อมา ยานอวกาศกาลิเลโอได้ยืนยันการมีอยู่ของชั้นผิวมหาสมุทรของยูโรปา เซแกนยังมีส่วนช่วยไขปัญหาความลึกลับของหมอกแดงที่เห็นอยู่บนไททัน เขาเห็นว่ามันคือโมเลกุลอินทรีย์อันซับซ้อนที่ตกลงเหมือนฝนสู่พื้นผิวของดวงจันทร์
เขายังให้ความสนใจอย่างต่อเนื่องกับชั้นบรรยากาศของดาวศุกร์และดาวพฤหัสบดี รวมถึงการเปลี่ยนแปลงของฤดูกาลบนดาวอังคาร เซแกนเป็นผู้ริเริ่มทฤษฎีว่าชั้นบรรยากาศของดาวศุกร์นั้นร้อนจัดมาก และมีความหนาแน่นสูงมากโดยมีแรงดันเพิ่มขึ้นเรื่อยๆ เมื่อลงไปใกล้ถึงระดับพื้นผิว เขายังคาดการณ์ถึงสภาวะโลกร้อน อันเป็นอันตรายที่เพิ่มพูนขึ้นเรื่อยๆ จากฝีมือมนุษย์ โดยโยงปรากฏการณ์นี้เข้ากับการพัฒนาการของดาวศุกร์อันมีลักษณะคล้ายปรากฏการณ์เรือนกระจก ซึ่งกลายเป็นดาวเคราะห์ที่ร้อนและไม่สามารถอยู่อาศัยได้ เซแกนกับเพื่อนร่วมงานที่มหาวิทยาลัยคอร์เนล เอ็ดวิน เออร์เนสต์ ซัลปีเตอร์ ได้ทำนายถึงชีวิตที่มีอยู่ในกลุ่มเมฆของดาวพฤหัสบดี เนื่องจากชั้นบรรยากาศอันหนาแน่นของดาวนั้นอุดมไปด้วยโมเลกุลอินทรีย์ เซแกนเฝ้าสังเกตการเปลี่ยนแปลงของสีของพื้นผิวดาวอังคาร และสรุปว่าไม่มีฤดูกาลหรือปรากฏการณ์ใดๆ อันเนื่องมาจากพืชพันธุ์ไม้บนดาวดวงนั้นดังที่คนส่วนใหญ่เชื่อกันในเวลานั้น เขาบอกว่าการเปลี่ยนแปลงของสีบนพื้นผิวเป็นผลจากฝุ่นผงที่ถูกพายุพัดเท่านั้น
ผลงานของเซแกนที่สร้างชื่อเสียงแก่เขามากที่สุด คืองานวิจัยเกี่ยวกับความเป็นไปได้ของสิ่งมีชีวิตต่างดาว รวมถึงการทดลองสร้างกรดอมิโนขึ้นจากองค์ประกอบเคมีพื้นฐานโดยอาศัยรังสี
ใน ค.ศ. 1994 เซแกนได้รับเหรียญรางวัล Public Welfare Medal ซึ่งเป็นรางวัลสูงสุดขององค์กรวิทยาศาสตร์แห่งชาติ สหรัฐอเมริกา (National Academy of Sciences) ในฐานะ "ผู้อุทิศตนในการประยุกต์ความรู้ทางวิทยาศาสตร์เพื่อประโยชน์สุขของมนุษยชาติ"
แหล่งข้อมูลอื่น
19341996
Pittosporopsis
Pittosporopsis เป็นสกุลของพืชดอกที่อยู่ในวงศ์ Icacinaceae.
ถิ่นกำเนิดของมันคือ ทางตอนใต้ของจีนตอนกลางถึง อินโดจีน
สปีชีส์ในสกุล ได้แก่:
พระวรสารบรมราชาภิเษกเวียนนา
พระวรสารบรมราชาภิเษกเวียนนา (Vienna Coronation Gospels หรือ Treasury Gospels - พิพิธภัณฑ์ประวัติศาสตร์ศิลปะ, เวียนนา) เป็นหนังสือพระวรสารวิจิตรจากปลายคริสต์ศตวรรษที่ 8 ตามความเชื่อตามประเพณีนิยมกล่าวว่าเป็นหนังสือเล่มเดียวกับที่พบในที่บรรจุพระบรมศพของจักรพรรดิชาร์เลอมาญเมื่อทำการเปิดในปี ค.ศ. 1000 โดยจักรพรรดิออตโตที่ 3 หน้าหนังสือย้อมเป็นสีม่วงและหมึกที่เขียนเป็นหมึกทอง งานตกแต่งเป็นแบบศิลปะคาโรแล็งเชียงที่มีอิทธิพลมาจากศิลปะไบแซนไทน์ ตรงขอบของหน้าแรกของพระวรสารนักบุญลูคมีชื่อภาษากรีก “Demetrius presbyter” เป็นอักษรตัวใหญ่เขียนด้วยทอง ที่อาจจะเป็นลายเซ็นของนักคัดหรือนักตกแต่งหนังสือวิจิตร ที่อาจจะเป็นศิลปินไบแซนไทน์ของราชสำนักของจักรพรรดิชาร์เลอมาญ หน้าปกทองมาหุ้มภายหลังในปี ค.ศ. 1500 โดยช่างทองแห่งอาเคินฮันส์ ฟอน รอยท์ลิงเง็น
กลุ่มดาวงูไฮดรา
กลุ่มดาวงูไฮดรา เป็นกลุ่มดาวที่มีขนาดใหญ่ที่สุดในบรรดากลุ่มดาว 88 กลุ่มที่รับรองโดยสหพันธ์ดาราศาสตร์สากล และเป็นหนึ่งในกลุ่มดาว 48 กลุ่มที่อยู่ในรายการของทอเลมี
สังคมไร้เงินสด
สังคมไร้เงินสด (cashless society) เป็นคำอธิบายภาวะทางเศรษฐกิจที่ธุรกรรมทางการเงินมิได้ดำเนินการด้วยเงินในรูปธนบัตรหรือเหรียญที่จับต้องได้ แต่เป็นการโอนสารสนเทศดิจิทัล (ปกติเป็นตัวแทนอิเล็กทรอนิกส์ของเงิน) ระหว่างภาคีผู้ทำธุรกรรม ธุรกรรมไร้เงินสดสามารถเกิดขึ้นได้โดยใช้เงินตราดิจิทัลอย่างบิตคอยน์
Pityranthe
Pityranthe เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ จีน (กวางสี) ถึง ไห่หนาน ศรีลังกา
สปีชีส์ในสกุล ได้แก่:
วชิรวิชญ์ เรืองวิวรรธน์
วชิรวิชญ์ เรืองวิวรรธน์ (เกิด 15 มกราคม พ.ศ. 2543) ชื่อเล่น ชิม่อน เป็นนักแสดงชายชาวไทย
ประวัติและการศึกษา
วชิรวิชญ์เป็นชาวกรุงเทพมหานคร เรียนชั้นอนุบาลที่โรงเรียนอนุบาลโชคชัยลาดพร้าว จบการศึกษาชั้นประถมศึกษาและมัธยมศึกษาจากโรงเรียนอัสสัมชัญ และเป็นหนึ่งในนักกีฬาฟุตบอลของโรงเรียน ปัจจุบันกำลังศึกษาในระดับปริญญาตรีสาขาเอกภาพยนตร์ คณะดิจิทัลมีเดียและศิลปะภาพยนตร์ มหาวิทยาลัยกรุงเทพ
ไลโอเนลแห่งแอนต์เวิร์ป ดยุกที่ 1 แห่งแคลเรนซ์
ไลโอเนลแห่งอันท์เวิร์พ ดยุคแห่งแคลเรนซ์ที่ 1 (Lionel of Antwerp, 1st Duke of Clarence) (29 พฤศจิกายน ค.ศ. 1338 - 7 ตุลาคม ค.ศ. 1368) ไลโอเนลแห่งอันท์เวิร์พเป็นพระราชโอรสองค์ที่สามแต่ที่สองที่รอดมาได้จนเจริญพระชนม์ในสมเด็จพระเจ้าเอ็ดเวิร์ดที่ 3 แห่งอังกฤษและพระราชินีฟิลลิปปา ไลโอเนลมีสร้อยว่าอันท์เวิร์พเพราะเป็นที่ประสูติ
ไลโอเนลแห่งอันท์เวิร์พทรงเสกสมรสครั้งแรกกับเอลิซาเบธเดอเบิรก เคานเทสแห่งอัลสเตอร์ที่ 4 บุตรีของวิลเลียม ดอนน์เดอเบิรก เอิร์ลแห่งอัลสเตอร์ที่ 3 เมื่อปี ค.ศ. 1352 และไดัรับพระราชทานบรรดาศักดิ์เป็นเอิร์ลแห่งอัลสเตอร์ ในปี ค.ศ. 1347
ไอร์แลนด์
ไลโอเนลได้รับการแต่งตั้งให้เป็นผู้แทนพระองค์ของพระราชบิดาในอังกฤษในปี ค.ศ. 1345 และอีกครั้งในปี ค.ศ. 1346 ไลโอเนลก็เดินทางไปในฝรั่งเศสในปี ค.ศ. 1355 แต่ความสนใจของไลโอเนลอยู่ในกิจการในไอร์แลนด์
ไลโอเนลได้รับการแต่งตั้งให้เป็นข้าหลวงของไอร์แลนด์และขึ้นฝั่งไอร์แลนด์ที่ดับลินในปี ค.ศ. 1361 และในเดือนพฤศจิกายนปีต่อมาก็ไดัรับพระราชทานบรรดาศักดิ์เป็นดยุคแห่งแคลเรนซ์ ซึ่งเป็นดัชชีที่สองที่ก่อตั้งขึ้นในอังกฤษ เมื่อพระราชบิดาทรงพยายามหาบัลลังก์สกอตแลนด์ให้แต่ไม่สำเร็จ ความพยายามในการมีอำนาจในการปกครองที่ดินในไอร์แลนด์มีความสำเร็จพอประมาณ และหลังจากการประชุมรัฐสภาที่คิลเค็นนีย์ที่ผ่านพระราชบัญญัติคิลเค็นนีย์ในปี ค.ศ. 1367 แล้วไลโอเนลก็ผิดหวังจนตัดสินใจกลับอังกฤษ
การเสกสมรสครั้งที่สอง
พระชายาของไลโอเนลเสียชีวิตในดับลินในปี ค.ศ. 1363 โดยทิ้งพระธิดาไว้คนหนึ่งฟิลลิปปา แพลนทาเจเน็ท เคานเทสแห่งอัลสเตอร์ที่ 5 ผู้ที่มีลูกหลานต่อมาผู้เป็นผู้อ้างสิทธิในราชบัลลังก์ในนามของราชวงศ์ยอร์ค การเสกสมรสครั้งที่สองเป็นการจัดให้กับวิโอลันเท วิสคอนติบุตรีของกาเลอัซโซที่ 2 วิสคอนติลอร์ดแห่งพาเวีย ไลโอเนลเสด็จพระราชดำเนินไปทรงเสกสมรสที่มิลานเมื่อวันที่ 28 พฤษภาคม ค.ศ. 1368 หลังจากการเสกสมรสแล้วก็มีการฉลองกันอีกหลายเดือนระหว่างนั้นไลโอเนลก็ทรงประชวรที่อัลบาและในที่สุดก็สิ้นพระชนม์ที่นั่น มีข่าวลือกันว่ากาเลอัซโซเป็นผู้วางยาลูกเขย แต่ก็ไม่มีหลักฐานพิสูจน์
พระบุตร
ไลโอเนลมีพระธิดาคนเดียวฟิลลิปปา แพลนทาเจเน็ท ผู้แต่งงานกับเอ็ดมันด์ มอร์ติเมอร์ เอิร์ลแห่งมาร์ชที่ 3 (Edmund Mortimer, 3rd Earl of March) ต่อมาหลานแอนน์ มอร์ติเมอร์ก็แต่งงานในราชวงศ์ยอร์คผู้ที่อ้างสิทธิในราชบัลลังก์อังกฤษจากสืบทางเชื้อสายทางไลโอเนลจากพระเจ้าเอ็ดเวิร์ดที่ 3
สีส้ม
สีส้ม เป็นหนึ่งในกลุ่มสีโทนร้อน แสงสีส้มที่มองเห็นได้มีความยาวคลื่นราว 590 นาโนเมตร
สีเพลิง เป็น รูปลักษณ์ของสีออกคล้ายสีแสด ซึ่งมีความเข้มกว่าสีส้ม
ลิซา เอเมอรี
ลิซา เอเมอรี (Lisa Emery; เกิด 29 มกราคม พ.ศ. 2495) เป็นนักแสดงหญิง​ชาวอเมริกัน มีผลงานทั้ง​ในภาพยนตร์, ละครโทรทัศน์​ และละครเวที​ เอเมอรีเป็นที่รู้จักจากการรับบทเป็น "ดาร์ลีน สเนลล์" ตัวละครหลักในละครชุด​ของเน็ตฟลิกซ์เรื่อง โอซาร์ก​
ประวัติ
ลิซา เอเมอรี เกิดที่เมืองพิตส์เบิร์ก​ รัฐเพนซิลเวเนีย ​มีแม่เป็นอดีตนักแสดงหญิงจากรัฐเวอร์จิเนีย​และมีพ่อเป็นผู้บริหารด้านการโฆษณาที่ทำงานอยู่ในรัฐเพนซิลเวเนีย เธอเข้าเรียนที่วิทยาลัยฮอลลินส์ซึ่งเดิมทีเธอตั้งใจว่าจะเรียนด้านจิตรกรรม​ แต่เริ่มมีความสนใจและหันมาเรียนด้านการละครแทน หลังจากสำเร็จการศึกษา เธอได้เข้าเรียนต่อทางด้านการแสดงในโรงละคร​ "Circle in the Square" ที่แมนแฮตตัน, นครนิวยอร์ก​ จากนั้นเธอเริ่มเข้ารับการทดสอบออดิชัน ​
เอเมอรี ย้ายมาที่นครนิวยอร์กพร้อม​กับแฟนหนุ่มที่คบกันมานาน แต่ในที่สุดทั้งคู่ได้เลิกรากันไป ก่อนที่เธอจะเริ่มสมัครเข้าเรียนการแสดงในหลักสูตร 2 ปีของโรงละคร Circle in the Square
อาชีพ
ผลงานละครของเอเมอรี ได้แก่ เดอะแมชเมกเกอร์, ดินเนอร์วิทเฟรนด์ส (1999), วอทเดอะบัตเตอร์ฟลายซอว์ (2000), เดอะไพรม์ออฟมิสจีน โบรดี (2006), ทอลเลอร์แอนด์ซัน, เบิร์นติส (1987), รูเมอร์ส, พรีเซนต์ลอจเชอร์, เดอะวีเมน (2001), มาร์วินสรูม (1991), เอบิเกลสปาร์ตี้ (2005), และ รีเลทิฟลีสปีกกิ้ง (2011) เธอได้รับการเสนอชื่อเข้าชิงรางวัล Drama Desk Award สาขานักแสดงนำหญิงยอดเยี่ยมในละครสามครั้ง
อ้างอิง
1952
ลีเยพานาชาดอมอวีนอ
ลีเยพานาชาดอมอวีนอ (Lijepa naša domovino, ) เป็นเพลงชาติแห่งสาธารณรัฐโครเอเชีย ส่วนใหญ่มักเรียกเป็น Lijepa naša (หมายถึง ความงดงามของข้า) ซึ่งเป็นวลีที่ใช้เป็นนามนัยของประเทศที่ใช้กันอย่างกันแพร่หลาย
ประวัติ
คำร้องต้นฉบับประพันธ์โดยอันทุน มีฮานอวิช (Antun Mihanović) ได้รับการตีพิมพ์ภายใต้ชื่อ "Horvatska domovina" ("Croatian homeland") ใน ค.ศ. 1835 ใน ค.ศ. 1846 ยอซิป รุนยานิน (Josip Runjanin) ประพันธ์ดนตรีของเพลงนี้ ไม่มีใครทราบเสียงดนตรีฉบับดั้งเดิม เนื่องจากนังไม่มีใครค้นพบต้นฉบับ
วาโตรสลาฟ ลิชเติร์นเนกเกอร์ (Vatroslav Lichtenegger) ครูและผู้เล่นออร์แกนในอาสนวิหารซาเกร็บ ได้ประพันธ์เสียงดนตรีให้แก่นักร้องประสานเสียงชายใน ค.ศ. 1861 และหลังจากนั้นจึงเริ่มใช้เป็นเพลงของชาติพันธุ์โครแอต เพลงชาติฉบับดั้งเดิมมี 14 บท นับตั้งแต่นั้นมาก็มีการแก้ไขเนื้อร้องเพียงเล็กน้อย
รัฐสภาโครเอเชียยังมิได้รับรองการประกาศใช้เพลงชาติอย่างเป็นทางการ ใน ค.ศ. 1907 สมาคมเพลงโครเอเชีย (Association of Croatian Singing Clubs) ได้ยื่นหนังสือให้ทางรัฐสภาในการประกาศใช้เพลงชาติ แต่ไม่ได้รับการตอบสนอง ถึงกระนั้นก็มีการใช้เพลงนี้ในการขับร้องเพลงชาติในพิธีที่ไม่เป็นทางการ ซึ่งรวมถึงสมัยประชุมสภาเมื่อวันที่ 29 ตุลาคม ค.ศ. 1918 ที่โครเอเชียยุติความสัมพันธ์กับออสเตรีย-ฮังการีอย่างเป็นทางการ
ในช่วง ค.ศ. 1918 ถึง 1941 มีการนำส่วนหนึ่งของเพลงชาติโครเอเชียเข้าในเพลงชาติราชอาณาจักรยูโกสลาเวียและกลายเป้นเพลงของชาวโครแอตอย่างไม่เป็นทางการ ในช่วงสงครามโลกครั้งที่สอง มีการใช้เพลงนี้เป็นเพลงชาติรัฐเอกราชโครเอเชีย แม้ว่าจะมีการดัดแปลงเนื้อร้องบางส่วน ขณะเดียวกันขบวนการพลพรรคโครเอเชีย ได้ใช่เพลงนี้ในระหว่างการประชุมของสภาต่อต้านลัทธิฟาสซิสต์เพื่อการปลดปล่อยโครเอเชีย
ในวันที่ 29 กุมภาพันธ์ ค.ศ. 1972 รัฐสภาสาธารณรัฐสังคมนิยมโครเอเชียประกาศใช้เพลงนี้เป็นเพลงชาติโครเอเชียอย่างเป็นทางการ ผ่านการแปรญัตติในรัฐธรรมนูญโครเอเชีย จากนั้นมีการรับรองในรัฐธรรมนูญฉบับ ค.ศ. 1974 และ 1990 โดยมีกาแก้ไขเนื้อร้องเพียงเล็กน้อย และประกาศใช้พร้อมกับธงชาติ ตราแผ่นดิน และพระราชบัญญัติเพลงชาติสาธารณรัฐโครเอเชีย
เนื้อร้องฉบับราชการ
ในโอกาสส่วนใหญ่ จะร้องเฉพาะบทแรก
เนื้อร้องฉบับดั้งเดิม
มีการตีพิมพ์กวีนี้ครั้งแรกในนิตยสารวัฒนธรรม Danica ilirska หมายเลข 10 ตัดต่อโดย Ljudevit Gaj ใน ค.ศ. 1835 เดิมมีถึง 14 บท แต่ปัจจุบัน เฉพาะบทที่ 1, 2, 13 และ 14 เป็นส่วนหนึ่งของเพลงชาติ
เนื้อร้องฉบับอื่นๆ
เนื้อร้องของบทที่ 13 ได้มีการแก้ไขเพิ่มเติมภายใต้บริบททางประวัติศาสตร์ และ ผันผวนทางการเมืองในช่วงเวลาดังกล่าว.
บทร้องต้นฉบับมีที่มาจากเพลงพื้นบ้านของโครเอเชีย-สโลวีเนีย คำว่า Heimat (dom) มิได้มีความเกี่ยวโยงกับคำว่าชาติ (narod) อาจรวมถึงการอ้างสิทธิ์เขตแดนทางทะเล ประกอบกับแดลเมเชียไม่ได้รวมเข้ากับเมืองแม่ โดยเชื่อมต่อกับดินแดนที่ติดแม่น้ำดานูบ:
ต่อมาได้ผนวกเขตแดนทางทะเล (เพิ่มเติม) และการรวมดินแดนของ ราชอาณาจักรโครเอเชีย, แดลเมเชีย และ สลาโวเนีย ที่มีความแน่นแฟ้นของชนชาวสลาฟกลุ่มต่างๆ ที่สื่อถึง ชาติ (narod), ต่อมาได้มีการขับร้องเพลงนี้และใช้เป็นเพลงชาติในเวลาต่อมา:
ในสมัยของอานเต ปาเวลิช ประมุขแห่งรัฐเอกราชโครเอเชีย ได้มีการแก้ไขเนื้อร้องบทที่3 ภายใต้ขบวนการปฏิวัติโครเอเชียอูสตาเช ได้มีการผนวกเมืองดรินา เป็นส่วนหนึ่งของโครเอเชีย โดยกล่าวถึงการเรียกร้องดินแดนทั้งหมดของบอสเนียและเฮอร์เซโกวีนา ("โครเอเชียถึงดรินา"):
แทรปพิสต์-1บี
แทรปพิสต์-1บี(TRAPPIST-1b)หรือ2MASS J23062928-0502285 bคือดาวเคราะห์นอกระบบที่โคจรรอบดาวแคระขาว แทรปพิสต์-1 ซึ่งอยู่ในกลุ่มดาวคนแบกหม้อน้ำและอยู่ห่างจากโลกประมาณ 39 ปีแสง (12 พาร์กเซส) ดาวเคราะห์ถูกค้นพบโดยใช้วิธีการใช้กล้องโทรทรรศน์ขนาดเล็กสำหรับตรวจจับการผ่านหน้าของดาวเคราะห์และดาวเคราะห์แรกเริ่ม (Transiting Planets and Planetesimals Small Telescope; TRAPPIST) ซึ่งเป็นกล้องโทรทรรศน์ในหอดูดาวลาซียาในทะเลทรายอาตากามา ประเทศชิลี เพื่อสังเกตดาวฤกษ์และค้นหาดาวเคราะห์ที่โคจรรอบดาวฤกษ์นี้ เทคนิคที่ใช้ค้นหาคือการตรวจสอบการเคลื่อนผ่านหน้าดาวฤกษ์ และประกาศค้นพบครั้งแรกเมื่อวันที่ 2 พฤษภาคม 2016
การคาดว่าอาศัยอยู่ได้
แทรปพิสต์-1บีเป็นดาวเคราะห์ที่แห้งแล้งเนื่องจากเป็นไปได้ว่าการสูญเสียน้ำในช่วงก่อนยุค HZ คาดว่า แทรปพิสต์-1บี และ แทรปพิสต์-1ซี อาจสูญเสียน้ำทะเลเนื่องจากอยู่ใกล้กับดาวฤกษ์แทรปพิสต์-1มากเกินไปจึงได้มีการคาดว่าแทรปพิสต์-1ดีซึ่งเป็นดาวเคราะห์ลำดับที่3น่าจะมีน้ำเพียงพอที่จะสามารถใช้ในการกำเนิดและดำรงชีวิตได้
แม่น้ำปาซิก
แม่น้ำปาซิก (Ilog Pasig; Río Pásig) เป็นแม่น้ำสายหนึ่งในประเทศฟิลิปปินส์ เชื่อมต่อระหว่างทะเลสาบลากูนากับอ่าวมะนิลา มีความยาว 25 km เป็นแม่น้ำที่ผ่าใจกลางมะนิลาและย่านปริมณฑล ลำน้ำสาขาที่สำคัญได้แก่แม่น้ำมารีกีนา และแม่น้ำซันฮวน พื้นที่ลุ่มน้ำมีเนื้อที่ 4,678 ตารางกิโลเมตร
แม่น้ำปาซิกเป็นแม่น้ำที่ไหลลงสู่ชะวากทะเล โดยทิศทางการไหลของน้ำขึ้นกับปริมาณน้ำที่ต้นนำและปลายน้ำ ในช่วงฤดูแล้ง น้ำในทะเลสาบลากูนาจะน้อย และในช่วงฤดูฝน น้ำในทะเลสาบลากูนาจะมีมาก ทำให้น้ำไหลลงสู่อ่าวมะนิลา
เบียทริซแห่งฟาลเกนบวร์ก
เบียทริซแห่งฟาลเกนบวร์ก (Beatrice of Falkenburg; ค.ศ. 1254 – 17 ตุลาคม ค.ศ. 1277) เป็นคู่สมรสคนที่สามของริชาร์ดแห่งคอร์นวอลล์และราชินีของชาวโรมันแต่ในนาม พระองค์มีพระชันษา 15 ปีในตอนที่เสกสมรสกับเจ้าชายอังกฤษวัย 60 ปีที่ได้พิสูจน์แล้วว่าเป็นพระสวามีที่ซื่อสัตย์ต่อพระองค์เป็นอย่างมาก แม้อายุจะต่างกัน แต่เบียทริซสิ้นพระชนม์หลังพระองค์เพียง 5 ปี ในอังกฤษ ตอนมีพระชันษา 23 ปี
ภูมิหลัง
หนึ่งในบุตรหลายคนของเคานต์เธโอดอริคที่ 2 แห่งฟาลเกนบวร์ก กับแบร์ทาแห่งลิมบวร์ก เบียทริซเกิดในตระกูลชนชั้นสูงมูซ-ไรน์ลันท์ บิดาของพระองค์เป็นผู้สนับสนุนการอ้างสิทธิ์ในบัลลังก์จักรวรรดิแห่งเยอรมนีของริชาร์ดแห่งคอร์นวอลล์หลังการราชาภิเษกของริชาร์ดในอาเคน อาของพระองค์ แองเกิลเบิร์ตที่ 2 แห่งฟาลเกนบวร์ก อาร์ชบิชอป-ผู้คัดเลือกแห่งโคโลญ ไม่ได้ภักดีหรือสนใจในตัวริชาร์ดแม้แต่น้อย แต่เมื่อเขาถูกจำคุกในช่วงโกลาหล ในตอนที่การเสนอตัวของริชาร์ดถูกคัดค้านโดยอัลฟองโซที่ 10 แห่งคาสตีล ที่ได้รับเลือกจากแซ็กโซนี, บรันเดนบวร์ก และเทรียร์ ริชาร์ดตัดสินใจที่จะคืนอิสรภาพให้กับเขา ในเดือนตุลาคม ค.ศ. 1268 กษัตริย์พร้อมกับเคานต์แห่งฟาลเกนบวร์กบุกโคโลญ เพื่อที่จะกำราบให้ราบคาบ บิดาของเบียทริซถูกฆ่าในการสู้รบ ส่วนอาของพระองค์งคงถูกจำคุก
แผ่นดินไหวในประเทศคอสตาริกา พ.ศ. 2555
'''แผ่นดินไหวในประเทศคอสตาริกา พ.ศ. 2555''' เกิดขึ้นเมื่อเวลา 8.42 น. ตามเวลาท้องถิ่น (14:42 UTC) วันที่ 5 กันยายน พ.ศ. 2555 วัดขนาดได้ 7.6 โมเมนต์แมกนิจูด จุดเหนือศูนย์แผ่นดินไหวอยู่ในคาบสมุทรนิโกยา ห่างจากเมืองนิโกยาไปทางตะวันออก-ตะวันออกเฉียงใต้ 11 กิโลเมตร แผ่นดินไหวครั้งนี้สามารถรับรู้ได้ทั่วประเทศคอสตาริกา และไกลถึงนิการากัว เอลซัลวาดอร์ และปานามา ความรุนแรงสูงสุดถึงระดับ 9 ตามมาตราเมร์กัลลี ใกล้จุดเหนือศูนย์แผ่นดินไหว การสั่นสะเทือนมีความรุนแรงในมาตราเมร์กัลลีที่ระดับ 8 ในซานตากรุซ และระดับ 5 ในซานโฮเซ มีการออกเตือนภัยคลื่นสึนามิจากนั้นไม่นาน แต่ภายหลังถูกยกเลิก ทราบว่ามีผู้เสียชีวิตสองราย รายหนึ่งจากอาการหัวใจล้มเหลว และอีกรายหนึ่งเป็นกรรมกรก่อสร้าง ถูกกำแพงถล่มลงมาทับ
เบียทริซแห่งฟาลเกนบวร์ก
การแต่งงานและการเป็นราชินี
ในช่วงของการขัดแย้ง ริชาร์ดหลงใหลได้ปลื้มเบียทริซที่ตอนนั้นมีพระชันษา 15 ปีและเป็นที่เลื่องลือด้านความงาม ด้วยความกังวลในความปลอดภัยของเบียทริซ ริชาร์ดพาเบียทริซไปหาอาทางฝั่งของบิดา ฟิลิปแห่งโบลานเดน-โฮเฮนเฟล์ส และเริ่มการเจรจาเรื่องการแต่งงานกับเบียทริซ เบียทริซกลายเป็นพระชายาคนที่สามของพระองค์และราชินีของชาวโรมันในไกเซอร์สเลาเทิร์นเมื่อ 16 มิถุนายน ค.ศ. 1269 การตายของบิดาและการถูกจำคุกอย่างไร้ความหวังของอาผู้ทรงอำนาจทำให้เบียทริซไม่ใช่หมากทางการเมือง ริชาร์ดแต่งงานกับพระองค์เพียงเพราะหลงเสน่ห์พระองค์และไม่สามารถแยกจากพระองค์ได้แม้แต่ค่ำคืนเดียว แต่อย่างไรก็ดี นักเขียนพงศาวดาร โธมัส ไวก์ส ย้ำชัดถึงความสำคัญทางการเมืองของการแต่งงาน: เบียทริซเป็นชาวเยอรมัน ซึ่งจะช่วยให้กษัตริย์อังกฤษของเยอรมันใกล้ชิดกับไพร่ฟ้าข้าแผ่นดินและอาณาจักรของพระองค์มากขึ้น
การไม่ได้รับเชิญให้ไปโรมเพื่อรับการราชาภิเษกเป็นจักรพรรดิและจักรพรรดินีแห่งโรมันอันศักดิ์สิทธิ์ของสามีภรรยาทำให้ริชาร์ดประกาศว่าพระองค์อยากให้เบียทริซได้เห็นดินแดนของพระองค์ในอังกฤษที่ยิ่งใหญ่ไพศาลและเดินทางออกจากเยอรมนี ทั้งคู่ไปถึงโดเวอร์เมื่อ 3 สิงหาคม ค.ศ. 1269 แต่ไม่ได้กลับไปที่เยอรมนีอีก
การเป็นม่าย
พระราชินีเบียทริซกลายเป็นม่ายในปี ค.ศ. 1272 สองสามีภรรยาไม่มีพระโอรสธิดา พระสวามีของพระองค์ถูกฝังเคียงข้างพระชายาคนที่สอง ซ็องเจียแห่งโพรว็องซ์ แต่เบียทริซอาจจัดแจงให้ฝังหัวใจของริชาร์ดที่โบสถ์นิกายฟรานซิสกันที่เกรย์ไฟรอาร์ส อ็อกฟอร์ด พระองค์ใช้ชีวิตแบบเปิดเผยตัวตน แทบไม่ปรากฏตัวในบันทึกทางประวัติศาสตร์ พระเชษฐาของพระสวามีของพระองค์ พระเจ้าเฮนรี่ที่ 3 แห่งอังกฤษ ส่งของขวัญมาให้พระองค์ใน ค.ศ. 1272 เช่นเดียวกับพระนัดดา พระเจ้าเอ็ดเวิร์ดที่ 1 ใน ค.ศ. 1276 พระองค์ผิดใจกับพระโอรสเลี้ยง เอ็ดมุนด์ เอิร์ลแห่งคอร์นวอลล์คนที่ 2 เรื่องส่วนแบ่งในสินสมรสของมารดา ซ็องเจีย แต่ก็ได้รับข้อยุติในเดือนกุมภาพันธ์ ค.ศ. 1276 พระองค์สิ้นพระชนม์ตอนมีพระชันษา 23 ปี เมื่อ 17 ตุลาคม ค.ศ. 1277 ถูกฝังที่เกรย์ไฟรอาร์ส อ็อฟอร์ด ในฐานะราชินีแห่งเยอรมนี
ราเชล เทย์เลอร์
ราเชล เทย์เลอร์ (Rachael May Taylor; เกิด 11 กรกฎาคม พ.ศ. 2527) เป็นนักแสดงและนางแบบชาวออสเตรเลีย เธอแสดงนำครั้งแรกในซีรีส์เรื่อง เฮดแลนด์ ของออสเตรเลีย (2548-2549) จากนั้นเธอก็ย้ายไปฮอลลีวูด แสดงในภาพยนตร์เช่น แมน-ธิง (2005), เกี่ยว ลาก กระชากนรก (2006), ทรานส์ฟอร์มเมอร์ส มหาวิบัติจักรกลสังหารถล่มจักรวาล (2007), บอตเทิตชอค (2008), ซีดาร์บอย (2009), สปลินเตอร์เฮดส์ (2009), ชัตเตอร์ แรงอาฆาต ภาพวิญญาณสยอง (2008), เรดดอก (2011) และ เอนีเควสชันฟอร์เบน? (2012)
อ้างอิง
1984
ความบังเอิญ
ความบังเอิญ, เหตุบังเอิญ หมายถึง เหตุการณ์ที่เกิดขึ้นโดยไม่รู้ตัวหรือไม่คาดหมาย อาจหมายถึง
กีฬาเทควันโดในเอเชียนเกมส์ 2014
เทควันโดในเอเชียนเกมส์ 2014 จัดขึ้นที่อินช็อน ประเทศเกาหลีใต้ ตั้งแต่วันที่ 30 กันยายน ถึงวันที่ 3 ตุลาคม ค.ศ. 2014 โดยการแข่งขันทั้งชายและหญิงจะมีการแบ่งออกเป็นรายการละแปดรุ่น ทุกการแข่งขันจะจัดขึ้นที่กังฮวาโกอินโดลยิมเนเซียม ซึ่งจำกัดแต่ละประเทศให้มีนักกีฬาชายได้ไม่เกิน 6 คน และหญิงได้ไม่เกิน 6 คน
ประเทศที่เข้าร่วม
มีนักกีฬา 257 คนจาก 37 ประเทศที่เข้าร่วมแข่งขันเทควันโดในเอเชียนเกมส์ 2014:
•
Plagioscyphus
Plagioscyphus เป็นสกุลของพืชดอกที่อยู่ในวงศ์ Sapindaceae.
ถิ่นกำเนิดของมันคือ มาดากัสการ์
สปีชีส์ในสกุล ได้แก่:
แอปเปิลอาเขต
แอปเปิลอาเขต (Apple Arcade) เป็นบริการสมัครสมาชิกวิดีโอเกมโดย แอปเปิล สำหรับอุปกรณ์ ไอโอเอส, ไอแพดโอเอส, ทีวีโอเอส และ แมคโอเอสเท็น เปิดตัวในวันที่ 19 กันยายน พ.ศ. 2562
ค่านิยมเก่าทั้งเก้าที่เน่าเฟะ
ค่านิยมเก่าทั้งเก้าที่เน่าเฟะ เป็นคำวิพากษ์วิจารณ์ของจีนสำหรับปัญญาชนที่ถูกนำมาใช้ในประเด็นหลักสองประการ
คำศัพท์นี้มีต้นกำเนิดในสมัยราชวงศ์หยวนซึ่งมองโกลผู้พิชิตจีนได้ระบุถึง "วรรณะ" ของจีนถึง 10 วรรณะ ได้แก่ ขุนนาง เจ้าหน้าที่ พระภิกษุสงฆ์ นักพรตลัทธิเต๋า แพทย์ กรรมกร นักล่า คณิกา (ลำดับที่เก้า)นักปราชญ์ลัทธิขงจื๊อ และลำดับสุดท้ายคือขอทาน มีเพียงขอทานเท่านั้นที่มีฐานะที่ต่ำต้อยกว่าปัญญาชน ราชวงศ์หยวนเชื่อว่านักปราชญ์ลัทธิขงจื๊อไม่ได้นำผลิตภาพมาสู่สังคมและแม้แต่ยังขัดขวางการพัฒนาทางเศรษฐกิจ ดังนั้นจึงถูกจัดเป็นชนชั้นวรรณะทางสังคมที่เก้าในช่วงสมัยนั้น ในปี ค.ศ. 1960 และ ค.ศ. 1970 คำว่า "ค่านิยมเก่าทั้งเก้าที่เน่าเฟะ" มักจะถูกนำใช้เป็นคำพ้องซึ่งหมายถึงปัญญาชน และแสดงให้เห็นถึงเป็นที่รังเกียจของสังคมในสมัยนั้น ปัญญาชนไม่เป็นที่ไว้วางใจในช่วงการปฏิวัติและคอยแต่จะผลักดันให้เปลี่ยนแปลงตนเอง
ในช่วงการปฏิวัติทางวัฒนธรรม "กลุ่มบัญชีดำทั้งเก้า" อันได้แก่ เจ้าของที่ดิน ชาวนาผู้ร่ำรวย ผู้ต่อต้านการปฏิวัติ ผู้มีอิทธิพลอันเลวทราม พวกฝ่ายขวา ผู้ทรยศ สายลับ นายทุน และปัญญาชน(ลำดับที่เก้า) ในขณะที่มักจะมีการกล่าวอ้างว่าเหมา เจ๋อตงเป็นผู้คิดคำนี้ขึ้น ในปี ค.ศ. 1977 เติ้ง เสี่ยวผิงได้โต้แย้งว่าเป็นเพราะแก๊งออฟโฟร์ต่างหากที่เป็นผู้คิดคำนี้ขึ้น และเหมาเองก็เห็นว่าปัญญาชนยังคงมีคุณค่าในสังคม
กิโก เฟเมนิอา
ฟรันซิสโก "กิโก" เฟเมนิอา ฟาร์ (Francisco "Kiko" Femenía Far) เป็นนักฟุตบอลชาวสเปน ปัจจุบันลงเล่นในตำแหน่งแบ็กขวาให้กับบิยาร์เรอัล สโมสรในลาลิกา
เกียรติประวัติ
วอตฟอร์ด
อำเภอเซอตียู
อำเภอเซอตียู (Daerah Setiu) เป็นหนึ่งในอำเภอของรัฐตรังกานู ประเทศมาเลเซีย ซึ่งมีชายแดนทางตอนเหนือติดกับอำเภอเบอซุต ทางตะวันตกติดกับอำเภอฮูลูเตอเริงกานู และทางใต้ติดกับอำเภอกัวลาเนอรุซ โดยมีบันดาร์เปอร์ไมซูรีเป็นเมืองหลวง
เขตการปกครอง
อำเภอเซอตียูมีอยู่เป็น 7 มูกิม ได้แก่:
การสรุปตัวเลข 5 ตัว
การสรุปตัวเลข 5 ตัว เป็นชุดขอสติถิพรรณนา ที่ให้ข้อมูลเกี่ยวกับชุดข้อมูล ประกอบด้วย 5 เปอร์เซนต์ไทล์ที่สำคัญตือ
นอกจากมัธฐานของชุดข้อมูลแล้ว ยังมีค่าทางสถิติอีกสองค่าคือ ควอรืไทล์บนและควอไทล์ล่าง ถ้าข้อมูลถูกเรียงเรียงแล้ว แล้วควอร์ไทล์ล่างจะอยู่ตรงกลางข้อมูลครึ่งล่าง และควอร์ไทล์บนจะอยู่ตรงกลางข้อมูลครึ่งบน ควอไทล์เหล่านี้สามารถใช้ในการหาค่าพิสัยระหว่างควอไทล์ ที่สามารถใช้อธิบายการกระจายตัวของข้อมูล และสามารถบอกได้ว่ามีหรือไม่มีค่านอกเกณฑ์
หนังสือเพลงสวดสดุดีปารีส
หนังสือเพลงสวดสดุดีปารีส (Paris Psalter - หอสมุดแห่งชาติแห่งฝรั่งเศส, ปารีส, MS. gr. 139) เป็นหนังสือวิจิตรไบแซนไทน์ที่มีเนื้อหาเป็นเพลงสวดสดุดี ที่ประกอบด้วย 449 โฟลิโอ และ อีก 14 หน้าเต็มเป็นจุลจิตรกรรมในรูปแบบที่ “ยิ่งใหญ่ที่เกือบจะเช่นแบบคลาสสิก” ตามคำบรรยายของ “สารานุกรมบริตานิกา”
“หนังสือเพลงสวดสดุดีปารีส” และ “หนังสือเซนต์เกรกอรี นาซิอันซัส” ของจักรพรรดิบาซิลที่ 1 เป็นกุญแจสำคัญของยุคฟื้นฟูศิลปะวิทยามาซิโดเนียของศิลปะไบแซนไทน์
ภาพนี้และจุลจิตรกรรมอื่นๆ ในหนังสือเพลงมีลักษณะลม้ายการเขียนงานแบบเฮเลนนิสติค
รัฐบารินัส
บารินัส (Barinas) เป็น 1 ใน 23 รัฐของประเทศเวเนซุเอลา มีเมืองหลวงของรัฐคือบารินัส ประธานาธิบดีอูโก ชาเบซ เกิดที่รัฐนี้ อาดาน ชาเบซ พี่ชาย เป็นผู้ว่าการรัฐ
รัฐบารินัสมีพื้นที่ครอบคลุม 35,200 ตร.กม. และในปี 2007 มีประชากร 756,600 คน
ประธานาธิบดีเปรู
ประธานาธิบดีเปรู (Presidente del Perú) หรือชื่อตำแหน่งอย่างเป็นทางการคือ ประธานาธิบดีแห่งสาธารณรัฐเปรู (Presidente de la República del Perú) คือประมุขแห่งรัฐและหัวหน้ารัฐบาลแห่งเปรู และเป็นตัวแทนแห่งสาธารณรัฐในกิจการระหว่างประเทศ ประธานาธิบดีโดยพฤตินัยผู้ขึ้นสู้อำนาจผ่านรัฐประหารก็ได้รับการจัดอยู่ในรายนามนี้
ประธานาธิบดีเปรูที่มาจากการเลือกตั้งโดยตรงคนล่าสุดคือ เปโดร ปาโบล กูชินส์กิ ดำรงตำแหน่งตั้งแต่วันที่ 28 กรกฎาคม ค.ศ. 2016 จนถึงวันที่ 21 มีนาคม ค.ศ. 2018 ซึ่งเขาลาออกจากตำแหน่ง ตามรัฐธรรมนูญ รองประธานาธิบดีคนที่ 1 มาร์ติน บิซการ์รา อดีตผู้ว่าการแคว้นโมเกกัว รัฐมนตรีว่าการกระทรวงคมนาคม และเอกอัครราชทูตเปรูประจำแคนาดารับช่วงต่อในตำแหน่งประธานาธิบดีคนที่ 67 ของเปรูตั้งแต่วันที่ 23 มีนาคม พ.ศ. 2561
รัฐประหารครั้งสุดท้ายก่อการโดยอัลเบร์โต ฟูฆิโมริ ใน ค.ศ. 1992 ผู้ซึ่งปัจจุบันถูกจำคุกข้อหาละเมิดสิทธิมนุษยชนและการทุจริตในตำแหน่งหน้าที่
วาระและการถ่ายโอนอำนาจ
โดยหลักแล้ว, ประธานาธิบดีที่ถูกเลือกจะมีวาระ 5 ปี ไม่มีโอกาสที่จะได้รับเลือกอีกสมัย อดีตประธานาธิบดีสามารถกลับมาอีกครั้งหลังจากพ้นจากตำแหน่งโดยครบวาระ การเปลี่ยนรัฐบาลจะมีขึ้นในวันที่ 28 กรกฎาคม ซึ่งเป็นวันที่ประกาศเอกราชจากสเปนและเป็นวันหยุดราชการ
รัฐธรรมนูญแห่งเปรู ค.ศ. 1993 อันเป็นฉบับปัจจุบัน มาตรา 113 บัญญัติว่าตำแหน่งประธานาธิบดีจะสิ้นสุดเมื่อ ประธานาธิบดี 4 คนที่ลาออกได้แก่ กิเยร์โม บิลิงกูรสต์ (ถูกบังคับให้ลาออก), อันเดรส อาเบลิโน กาเซเรส, อัลเบร์โต ฟูฆิโมริ และเปโดร ปาโบล กูชินส์กิ
รัฐอารักขาแห่งเปรู
รัฐอารักขาเปรูบริหารประเทศระหว่าง 3 สิงหาคม 1821 ถึง 20 กันยายน 1822.
สาธารณรัฐ (1821/1822–1836)
สาธารณรัฐเปรูสถาปนาเมื่อวันที่ 28 กรกฎาคม 1821 แต่ถูกรับรองอย่างเป็นทางการเมื่อวันที่ 20 กันยายน 1822 มีอยู่จนถึงวันที่ 11 สิงหาคม 1836
สมาพันธรัฐเปรู-โบลิเวีย (1836–1839)
ค.ศ. 1836, ดินแดนทางใต้ได้ประกาศเอกราชในนามของสาธารณรัฐเปรูใต้, ขณะที่ภาคเหนือกลายเป็น สาธารณรัฐเปรูเหนือ ทั้ง 2 รัฐร่วมกับสาธารณรัฐโบลีเวียเพื่อจัดตั้งสมาพันธรัฐเปรู-โบลิเวีย 28 ตุลาคม ค.ศ. 1836. จอมพล อันเดรส เด ซานตา ครูซ ดำรงตำแหน่งเป็นผู้พิทักษ์สูงสุด แห่งสมาพันธรัฐ พร้อมกันนั้น การควบคุมที่แท้จริงของแต่ละสาธารณรัฐยังคงอยู่ในมือของประธานาธิบดี สมาพันธรัฐถูกยุบวันที่ 25 สิงหาคม 1839
สาธารณรัฐเปรูเหนือ (1836–1839)
สาธารณรัฐเปรูเหนือสถาปนาเมื่อ 11 สิงหาคม 1836 สิ้นสุดเมื่อ 25 สิงหาคม 1839
สาธารณรัฐเปรูใต้ (1836–1839)
สาธารณรัฐเปรูเหนือสถาปนาเมื่อ 17 มีนาคม 1836 สิ้นสุดเมื่อ 25 สิงหาคม1839.
สาธารณรัฐเปรู (1839–ปัจจุบัน)
สาธารณรัฐเปรูถูกฟื้นฟูในวันที่ 25 สิงหาคม 1839
กีฬาฟันดาบในโอลิมปิกฤดูร้อน 2016 – รอบคัดเลือก
การแข่งขันกีฬาฟันดาบในโอลิมปิกฤดูร้อน 2016 รอบคัดเลือก เป็นการแข่งขันฟันดาบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2016 ณ เมืองรีโอเดจาเนโร ประเทศบราซิล โดยมีโค้วต้าทั้งหมด 213 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 4 เมษายน ค.ศ. 2016
ภาษาโคกูรยอ
ภาษาโครกูรยอ หรือ Koguryoan เป็นภาษาของอาณาจักรโคกูรยอ (37 ปีก่อน ค.ศ. – ค.ศ. 668) หนึ่งในสามราชอาณาจักรเกาหลี. ประวัติศาสตร์จีนตอนต้นระบุว่าภาษานี้มีความคล้ายกับพูยอ, Okjeo และเย Lee Ki-Moon จัดสี่ภาษานี้เข้าในภาษากลุ่มพูยอ เรื่องราวทางประวัติศาสตร์ยังระบุอีกว่าภาษาเหล่านี้มีความแตกต่างจากภาษาของชาว Yilou และ Mohe ภาษาทั้งหมดยังไม่มีรับรอง ยกเว้นโคกูรยอที่มีหลักฐานจำกัดและมีข้อโต้แย้ง
หลักฐานอ้างอิงส่วนใหญ่คือชื่อสถานที่ใน Samguk sagi นักวิจัยส่วนใหญ่ในเกาหลี สันนิษฐานว่าชาวโคกูรยอพูดภาษาย่อยของภาษาเกาหลีเก่า โดยถือว่าเป็นคำเดียวกันกับภาษาเกาหลี ในขณะที่นักวิชาการบางส่วนเน้นความคล้ายกับตระกูลภาษาญี่ปุ่น Lee และ Ramsey กล่าวแนะว่าภาษานี้อยู่ตรงกลางระหว่างสองตระกูล นักเขียนบางส่วนกล่าวแนะว่าชื่อสถานที่เหล่านี้สะท้อนถึงภาษาของชนกลุ่มนี้ในเกาหลีตอนกลางที่โคกูรยอยึดได้ในคริสต์ศตวรรษที่ 5 แทนที่จะมาจากโคกูรยอเอง
ส่วนอีกหลักฐานหนึ่งนั้นน้อยมาก และจำกัดเฉพาะลักษณะเฉพาะในจารึกโคกูรยอภาษาจีน และศัพท์โคกูรยอเพียงไม่กี่คำที่ปรากฎในตำราภาษาจีน Vovin และ Unger กล่าวแนะว่าภาษานี้เป็นรูปเดิมของตระกูลภาษาเกาหลี ซึ่งต่อมาได้เข้ามาแทนที่ตระกูลภาษาญี่ปุ่นทางตอนใต้ของคาบสมุทร บางส่วนระบุเป็นกลุ่มภาษาตุงกูซิก หรือมีหลักฐานไม่เพียงพอที่จะระบุความเกี่ยวข้องได้
Platycarpum
Platycarpum เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ อเมริกาใต้เขตร้อน
สปีชีส์ในสกุล ได้แก่:
แทรปพิสต์-1ซี
แทรปพิสต์-1ซี(TRAPPIST-1c)หรือ 2MASS J23062928-0502285 cคือดาวเคราะห์นอกระบบที่โคจรรอบดาวแคระขาว แทรปพิสต์-1 อยู่ห่างจากโลกประมาณ 40 ปีแสงในกลุ่มดาวคนแบกหม้อน้ำ ดาวเคราะห์ดวงนี้มีมวลมากเมื่อเทียบกับมวลของดาวอื่น ๆ
วีเมนส์ซูเปอร์ลีก
วีเมนส์ซูเปอร์ลีก (Women's Super League) เป็นระบบการแข่งขันฟุตบอลลีกหญิงในระดับสูงสุดของประเทศอังกฤษ เริ่มแข่งขันครั้งแรกในเดือนเมษายน ค.ศ. 2011 ภายใต้การบริหารของสมาคมฟุตบอล
สโมสร
สโมสรที่เข้าแข่งขันในฤดูกาล 2020–21 มีทั้งหมด 12 ทีม
ลานสยอง จ้องเชือด
ลานสยอง จ้องเชือด เป็นภาพยนตร์ฮอลลีวู้ดแนวระทึกขวัญที่เล่าถึง แองเจลล่า สาวสวยที่ออกเดทกับ โธมัส ยามหนุ่มสุดหล่อไร้พิษภัย แต่เรื่องที่เธอไม่รู้คือโธมัสเป็นคนโรคจิต
Platystemma
Platystemma เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ อนุทวีปอินเดีย ถึงตอนใต้ของประเทศจีนตอนกลางและ คาบสมุทรมาเลเซีย
สปีชีส์ในสกุล ได้แก่:
จะบินไปให้ไกลสุดขอบฟ้า
จะบินไปให้ไกลสุดขอบฟ้า เป็นชื่อตอนของคอนเสิร์ตแบบเบิร์ดเบิร์ดโชว์ที่จัดขึ้นเป็นครั้งที่ 3 ในวันที่ 9 -19 กุมภาพันธ์ 2532 จัดแสดงที่ ศูนย์วัฒนธรรมแห่งประเทศไทย จำนวน 14 รอบ จำนวนผู้ชม 28,000 คน ซึ่งถือว่าเป็นจำนวนผู้ชมที่เพิ่มขึ้นกว่าครั้งก่อนหน้าเป็นเท่าตัว แสดงถึงความสำเร็จและเสียงตอบรับที่เพิ่มขึ้นกับในคอนเสิร์ตแบบเบิร์ดเบิร์ด แขกรับเชิญ จารุณี สุขสวัสดิ์
แขกรับเชิญ
แขกรับเชิญคอนเสิร์ตแบบเบิร์ดเบิร์ดโชว์
== บทเพลงในคอนเสิร์ต และโชว์ ==
การผลิต
ในคอนเสิร์ตแบบเบิร์ดเบิร์ดโชว์ ครั้งที่ 3 ตอน จะบินให้ไกลสุดขอบฟ้า ได้ถูกวางจำหน่ายครั้งแรกเป็นบันทึกเสียงการแสดงสดในรูปแบบเทปคาสเซ็ท 2 ม้วน เมื่อปีพ.ศ. 2532
โคกาลืยมาเวีย เที่ยวบินที่ 9268
โคกาลืยมาเวีย เที่ยวบินที่ 9268 (KGL 9268 or 7K-9268) เป็นเที่ยวบินเช่าเหมาลำระหว่างประเทศ ที่ให้บริการโดยสายการบินโคกาลืยมาเวียของประเทศรัสเซีย ประสบอุบัติเหตุบริเวณตอนเหนือของคาบสมุทรไซนาย หลังจากขึ้นบินจากท่าอากาศยานนานาชาติชัร์มอัลชีค ประเทศอียิปต์ ไปท่าอากาศยานพุลโคโว เซนต์ปีเตอส์เบิร์ก ประเทศรัสเซีย ในวันที่ 31 ตุลาคม 2558 เวลา 4 นาฬิกา 13 นาที UTC (6:13 ตามเวลามาตรฐานอียิปต์)
รายชื่อนามสกุลของเกาหลีใต้เรียงตามความแพร่หลาย
รายชื่อนามสกุลของเกาหลีใต้เรียงตามความแพร่หลาย เป็นการจัดลำดับชื่อสกุลเกาหลีเรียงตามจำนวนประชากร และรวมอักขระฮันจาที่พ้องเสียงกัน ข้อมูลจัดทำโดยรัฐบาลเกาหลีใต้และรวมเฉพาะชื่อสกุลที่ใช้โดยบุคคลมากกว่า 5 คน (รัฐบาลเกาหลีเหนือไม่ได้เผยแพร่ข้อมูลดังกล่าว) ซึ่งเป็นสถิติฉบับย่อ
รายชื่อ
ที่มา :
อาเด อัลกอร์กอน
อาเด อัลกอร์กอน (AD Alcorcón) เป็นสโมสรฟุตบอลสเปน ตั้งอยู่ที่เมืองอัลกอร์กอน บริเวณชานกรุงมาดริด สโมสรถูกก่อตั้งใน ค.ศ. 1971 ปัจจุบันกำลังแข่งขันในเซกุนดาดิบิซิออน โดยมีสนามกีฬาซานโตโดมิงโก ความจุ 7,000 ที่นั่ง เป็นสนามเหย้า
ในโกปาเดลเรย์ ฤดูกาล 2009–10 รอบ 32 ทีมสุดท้าย เลกแรก อัลกอร์กอนสร้างประวัติศาสตร์ด้วยการเปิดบ้านเอาชนะเรอัลมาดริดถึง 4–0 ต่อมาในเลกสองที่ซานเตียโก เบร์นาเบว อัลกอร์กอนบุกไปแพ้ 1–0 แต่มีผลประตูรวม 4–1 ทำให้อัลกอร์กอนผ่านเข้าสู่รอบ 16 ทีมสุดท้ายอย่างน่าเหลือเชื่อ
ประเทศเวียดนามในซีเกมส์ 2015
ประเทศเวียดนาม ได้เข้าร่วมการแข่งขันกีฬาซีเกมส์ 2015 ณ ประเทศสิงคโปร์ ในระหว่างวันที่ 5-16 มิถุนายน พ.ศ. 2558 (ค.ศ. 2015)
อุบัติการณ์ร่วม
อุบัติการณ์ร่วม คือการรวบรวมเหตุการณ์หรือเงื่อนไขสองอย่างขึ้นไป ที่เกี่ยวข้องกันอย่างใกล้ชิดทั้งเวลา สถานที่ รูปแบบ หรือความเชื่อมโยงอื่น ซึ่งดูเหมือนว่ามีความสัมพันธ์กันอย่างไม่น่าเชื่อ ว่าเป็นสาเหตุที่ทำให้เกิดผล หรือเป็นผลที่เกิดจากสาเหตุร่วมกัน อย่างใดอย่างหนึ่ง ภายในความเข้าใจของผู้สังเกตการณ์ว่าสาเหตุใดสามารถทำให้เกิดผลอะไร
ในมุมมองทางสถิติศาสตร์ อุบัติการณ์ร่วมหรือ ความบังเอิญ เป็นสิ่งที่หลีกเลี่ยงไม่ได้และมักสังเกตได้น้อยกว่าที่มันจะปรากฏตามธรรมชาติ ตัวอย่างเช่นปัญหาวันเกิด ซึ่งความน่าจะเป็นที่คนสองคนจะมีวันเกิดตรงกันมากกว่า 50% ในกลุ่มคนเพียง 23 คน
Platystigma (พืช)
Platystigma เป็นสกุลของพืชดอกที่อยู่ในวงศ์ Papaveraceae.
ถิ่นกำเนิดของมันคือ รัฐแคลิฟอร์เนีย
สปีชีส์ในสกุล ได้แก่:
ดูวาร์ตึ ฟือร์นังดึช
ดูวาร์ตึ ฟือร์นังดึช (Duarte Fernandes; คริสต์ศตวรรษที่ 16) เป็นนักการทูตและนักสำรวจชาวโปรตุเกส และเป็นชาวยุโรปคนแรกที่เข้ามาเจริญสัมพันธไมตรีในสยามเมื่อ ค.ศ. 1511 เขาเดินทางเข้ามาเพื่อปฏิบัติภารกิจทางการทูตที่อาณาจักรอยุธยา (ราชอาณาจักรสยาม) หลังจากที่โปรตุเกสเข้าพิชิตมะละกา
ประวัติ
ดูวาร์ตึ ฟือร์นังดึช เป็นกะลาสีชาวโปรตุเกส เกิดในช่วงปลายคริสต์ศตวรรษที่ 15 ฟือร์นังดึชเป็นคริสเตียนใหม่ซึ่งเป็นคำเรียกบุคคลที่สืบเชื้อสายมัวร์หรือยิวในสมัยนั้น ในช่วงต้นคริสต์ทศวรรษ 1500 ฟือร์นังดึชเดินทางไปมะละกาในฐานะส่วนหนึ่งของการเดินเรือครั้งแรกของดีโยกู ลอปึช ดึ ซึไกรา ในเดือนกันยายน ค.ศ. 1509 เมื่อเหล่ากะลาสีเริ่มกังวลว่าการเดินทางครั้งนี้จะทำให้กลับโปรตุเกสช้าลง กะลาสีหลายคนจึงพยายามบังคับดึ ซึไกรา ให้นำเรือกลับบ้าน หลังแผนการทำลายการสำรวจล้มเหลว ฟือร์นังดึชเป็นหนึ่งในชาวโปรตุเกสสิบเก้าคนที่ถูกจับที่มะละกา ด้วยอุปนิสัยที่เป็นมิตรทำให้เขารอดพ้นจากชะตากรรมของผู้สมรู้ร่วมคิดคนอื่น ๆ เขาร่วมกับรุย ดึ อาราอูฌู รวบรวมความรู้เกี่ยวกับวัฒนธรรมของภูมิภาค และกลายเป็นทูตของอาฟงซู ดึ อัลบูแกร์กึ ในช่วงนั้นเขาได้เรียนรู้ภาษามลายูอยู่บ้าง
ใน ค.ศ. 1511 ชาวโปรตุเกสพิชิตมะละกา เมื่อรู้ว่าราชอาณาจักรสยามก็อ้างสิทธิ์ดินแดนในมะละกา อัลบูแกร์กึจึงส่งฟือร์นังดึชพร้อมคณะผู้แทนทางทูตไปยังราชสำนักของสมเด็จพระรามาธิบดีที่ 2 เพื่ออธิบายว่าเหตุใดโปรตุเกสถึงยึดมะละกา เพื่อแสดงอำนาจของจักรวรรดิโปรตุเกส และเพื่อเริ่มความสัมพันธ์ทางการค้าระหว่างโปรตุเกสกับอยุธยา เขาถูกส่งไปพร้อมกับกัปตันชาวจีนสองคนและกลายเป็นชาวยุโรปคนแรกที่เดินทางมาถึงสยาม โดยเขาประสบความสำเร็จในการสถาปนาความสัมพันธ์ฉันมิตรระหว่างราชอาณาจักรโปรตุเกสกับราชอาณาจักรสยาม แล้วกลับมาพร้อมทูตสยามซึ่งนำของขวัญและจดหมายมาให้แก่อัลบูแกร์กึและถวายแด่พระมหากษัตริย์โปรตุเกส ห้าปีหลังจากการติดต่อครั้งแรกนั้น อยุธยาและโปรตุเกสบรรลุข้อตกลงทำสนธิสัญญาที่อนุญาตให้โปรตุเกสเข้ามาค้าขายในอาณาจักรได้
สีม่วง
สีม่วง เป็นสีที่ผสมระหว่างสีน้ำเงินและสีแดง โดยปกติสีจะมีอยู่สองโทน คือ สีโทนร้อน และ สีโทนเย็น แต่สีม่วงเป็นสีที่อยู่ตรงกลางระหว่าง สีโทนร้อน และ สีโทนเย็น ซึ่งนอกจากสีม่วงแล้วยังมีสีเหลืองอีกสีหนึ่งที่มีลักษณะดังกล่าว จึงสามารถเลือกใช้สีม่วงเข้าไปผสมผสานได้กับสีทั้งสองโทน
ก็อตอิต?
ก็อตอิต? (Got It?) เป็นเอกซ์เทนเดดเพลย์เปิดตัวของวงบอยแบนด์เกาหลีใต้ก็อตเซเวน เผยแพร่เมื่อวันที่ 20 มกราคม พ.ศ. 2557 เพลง "Girls Girls Girls" เป็นเพลงซิงเกิ้ลโปรโมต
รายชื่อเพลง
เครดิตดัดแปลงมาจากฐานข้อมูล Korea Music Copyright Association
Pleiocoryne
Pleiocoryne เป็นสกุลของพืชดอกที่อยู่ในวงศ์ Rubiaceae.
สปีชีส์ในสกุล ได้แก่:
การแข่งขันระหว่างสโมสรฟุตบอลเชลซีกับสโมสรฟุตบอลทอตนัมฮอตสเปอร์
การแข่งขันระหว่างสโมสรฟุตบอลเชลซีกับสโมสรฟุตบอลทอตนัมฮอตสเปอร์ (Chelsea F.C.–Tottenham Hotspur F.C. rivalry) หรือเรียกว่า ดาร์บีลอนดอนตะวันตกเฉียงเหนือ (North West London derby) เป็นการแข่งขันฟุตบอลระหว่างเชลซีกับทอตนัมฮอตสเปอร์ โดยแข่งขันปีละ 2 ครั้งในพรีเมียร์ลีก
วงศ์ปลาดุก
มีลักษณะเด่นชัดคือ ส่วนหัวกลมแบราบ ตาเล็กอยู่ด้านข้างของหัว ปากเล็กอยู่ตอนปลายสุดของจะงอยปาก มีหนวดรอบปาก 4 คู่ ยาวเท่า ๆ กัน ครีบอกมีก้านแข็งแหลมคม มีพิษแรงปานกลาง ครีบหลังไม่มีก้านครีบแข็งและยาวเกือบเท่าความยาวลำตัวเช่นเดียวกับครีบก้น ครีบหลังและครีบท้องเล็กปลายมน ปลาดุกมีอวัยวะพิเศษรูปร่างคล้ายก้อนฟองน้ำสีแดงสดอยู่ในช่องเหงือกตอนบนสำหรับช่วยหายใจโดยใช้อากาศเหนือน้ำได้ จึงทำให้ปลาในวงศ์นี้สามารถอยู่เหนือน้ำได้นานกว่าปลาชนิดอื่น ๆ และยังสามารถแถก คืบคลานบนบกได้เมื่อฝนตกน้ำไหลหลาก และเป็นที่ของชื่อภาษาอังกฤษว่า "Walking catfish"
มีการวางไข่โดยขุดโพรงหรือทำรัง บางชนิด ตัวผู้และตัวเมียช่วยกันดูแลไข่จนฟักเป็นตัว ไข่เป็นแบบไข่ติด ปลาในวงศ์นี้มีการกระจายพันธุ์กว้างไกลตั้งแต่ทวีปแอฟริกาจนถึงเอเชีย พบในประเทศไทยราว 10 ชนิด เป็นปลาน้ำจืดที่ใช้ประโยชน์ทางเศรษฐกิจ ที่คนไทยรู้จักดี ได้แก่ ปลาดุกด้าน (Clarias batrachus) และปลาดุกอุย (C. macrocephalus)
การร้องเพลง
การร้องเพลง หรือ การขับร้อง คือการทำให้เกิดเสียงดนตรีจากเสียงและเสริมด้วยถ้อยคำทั้งระบบเสียงสูงต่ำและจังหวะ คนที่ขับร้องเพลงเรียกว่านักร้อง และนักร้องจะแสดงการขับร้องเพลง ซึ่งอาจจะร้องแบบอะแคปเปลา (ร้องโดยไม่ใช้ดนตรี) หรือมีนักดนตรี เครื่องดนตรีประกอบ ไม่ว่าจะเป็นเครื่องดนตรีตัวเดียวหรือเต็มวง การร้องนั้นส่วนใหญ่จะร้องร่วมการแสดงกับนักดนตรีกลุ่มอื่น ไม่ว่าจ่ะเป็นกลุ่มคอรัสที่ร้องในเสียงที่แตกต่างกัน หรือกลุ่มนักเล่นดนตรี อย่างเช่นวงร็อกเป็นต้น
การร้องเพลงนั้นอาจร้องแบบไม่เป็นทางการ ร้องเพื่อความบันเทิง อย่างเช่นร้องระหว่างการอาบน้ำ ร้องคาราโอเกะ หรือในบางกรณีร้องอย่างเป็นทางการ เช่นร้องในระหว่างพิธีทางศาสนา หรือนักร้องอาชีพร้องเพื่อแสดงบนเวทีหรือร้องในสตูดิโอ การร้องที่มีทักษะสูงหรือร้องในระดับอาชีพ มักจะต้องอาศัยความสามารถแต่กำเนิด การเรียนการสอน และการฝึกฝน นักร้องมืออาชีพจะสร้างหนทางสู่อาชีพด้วยการเป็นนักร้องในแนวเพลงต่าง ๆ อย่างเช่น นักร้องคลาสสิก นักร้องร็อก พวกเขาต้องฝึกทักษะการร้องในแนวเพลงนั้น ทั้งจากครูสอนร้องหรือโค้ชร้อง ในอาชีพของพวกเขา
สโมสรฟุตบอลหญิงแมนเชสเตอร์ยูไนเต็ด
สโมสรฟุตบอลหญิงแมนเชสเตอร์ยูไนเต็ด (Manchester United Women Football Club) เป็นสโมสรฟุตบอลจากซอลฟอร์ด ชานเมืองของเบรอตัน เขตปริมณฑลเกรเตอร์แมนเชสเตอร์ ประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 1 ของฟุตบอลหญิงประเทศอังกฤษ
สถานีรถไฟแม่กลอง
ผู้โดยสารที่เดินทางไปกรุงเทพ จะต้องลงจากขบวนรถที่สถานีรถไฟบ้านแหลม และต่อเรือข้ามฟากที่ท่าฉลอม ไปขึ้นรถไฟช่วงต่อที่สถานีรถไฟมหาชัย มีปลายทางที่สถานีรถไฟวงเวียนใหญ่ ระยะทาง 31.220 กิโลเมตร
ประวัติสถานีรถไฟแม่กลอง
วันที่ 12 กรกฎาคม พ.ศ. 2450 บริษัท รถไฟท่าจีน จำกัด ผู้ได้รับสัมปทานทางรถไฟสายแม่กลอง(ช่วงสถานีรถไฟปากคลองสาน - สถานีรถไฟมหาชัย)ในขณะนั้น กับบริษัท รถไฟแม่กลอง ทุนจำกัด ได้รวมกิจการเข้าเป็นบริษัทเดียวกัน โดยได้รับพระบรมราชานุญาตเป็นทางการเมื่อวันที่ 6 ตุลาคม พ.ศ. 2451 ใช้ชื่อว่า“บริษัท รถไฟแม่กลอง ทุนจำกัด ”
วันที่ 23 พฤศจิกายน พ.ศ. 2485 เวลาเที่ยงคืน สัมปทานทางรถไฟระหว่างสถานีคลองสาน – มหาชัย ได้หมดอายุลง และในวันที่ 14 สิงหาคม พ.ศ. 2488 เวลาเที่ยงคืน สัมปทานทางรถไฟระหว่างสถานีบ้านแหลม – แม่กลอง ได้สิ้นสุดลงตามลำดับ ทางรัฐบาลได้รับซื้อกิจการทั้งหมดของบริษัทฯ มาดำเนินงานต่อไป ตามสัญญาซื้อขายทรัพย์สิน ลงวันที่ 8 พฤษภาคม พ.ศ. 2489 รวมเป็นเงินทั้งสิ้น 2,000,000 บาท และจัดตั้ง “องค์กรรถไฟสายแม่กลอง” ดำเนินกิจการเป็นเอกเทศ ภายใต้สังกัดกรมรถไฟ โดยมีคณะกรรมการควบคุมอำนวยการ ประกอบด้วยอธิบดีกรมรถไฟ เป็นประธานกรรมการโดยตำแหน่ง มีผู้จัดการเป็นผู้รับผิดชอบบริหารงานแบบเดียวกับครั้งยังเป็นของบริษัท
เมื่อกรมรถไฟ ได้เปลี่ยนแปลงสถานะเป็นการรถไฟแห่งประเทศไทยแล้ว กระทรวงคมนาคมมีคำสั่งให้องค์การนี้มารวมกับการรถไฟฯ ตั้งแต่วันที่ 1 กรกฎาคม พ.ศ. 2495 เป็นต้นมา โดยให้มีฐานะเป็น “ สำนักงานรถไฟสายแม่กลอง ” แต่ยังรวมเฉพาะหลักการเท่านั้น ส่วนการบริหารและวิธีดำเนินงานคงปฏิบัติตามเดิมต่อไป จนในที่สุดกระทรวงคมนาคม มีคำสั่งให้สำนักงานนี้มารวมกิจการกับการรถไฟฯ ทุกอย่าง ตั้งแต่วันที่ 1 กุมภาพันธ์ พ.ศ. 2498 เป็นต้นไป จนถึงปัจจุบัน
การซ่อมบำรุงและปรับปรุงเส้นทาง
เดิมย่านสถานีรถไฟแม่กลองนั้นยาวถึงตลาดร่มหุบ ลักษณะเป็นทางตีโค้งคู่กับแนวเส้นทางในปัจจุบัน แต่เนื่องจากความเจริญของเมืองและการรุกล้ำพื้นที่เขตทางรถไฟ ย่านสถานีรถไฟแม่กลองยาวแค่ถึงก่อนจุดตัดถนนเพชรสมุทร ดังเช่นในปัจจุบัน
ในปี พ.ศ. 2558 การรถไฟแห่งประเทศไทย ได้สั่งปิดเส้นทางรถไฟสายแม่กลอง(สถานีรถไฟบ้านแหลม - สถานีรถไฟแม่กลอง) ระหว่างวันที่ 13 พฤษภาคม 2558 - 8 พฤศจิกายน 2558 รวมระยะเวลา 180 วัน เพื่อปรับปรุงเส้นทางตามโครงการปรับปรุงทางรถไฟ ในระหว่างนี้จะใช้รถยนต์รับส่งผู้โดยสารชั่วคราวไปก่อน
เนื่องจากทางรถไฟสายแม่กลอง(สถานีรถไฟบ้านแหลม - สถานีรถไฟแม่กลอง) มีรถไฟตลอดเส้นทางเพียงขบวนเดียว ทางหลีกจึงมีแค่สถานีบ้านแหลม ป้ายหยุดรถบ้านนาขวาง และสถานีรถไฟแม่กลอง โดยไม่มีเส้นทางเชื่อมต่อกับรถไฟสายหลัก ทำให้การขนส่งขบวนรถเพื่อซ่อมบำรุง ต้องบรรทุกขบวนรถจากศูนย์ซ่อมบำรุงที่สถานีรถไฟธนบุรีหรือสถานีรถไฟมักกะสัน โดยผ่านทางแพขนานยนต์
การท่องเที่ยว
สถานีรถไฟแม่กลอง เป็นที่ตั้งของแหล่งท่องเที่ยว UNSEEN THAILAND คือ "ตลาดร่มหุบ" ซึ่งเป็นตลาดที่ตั้งอยู่คร่อมรางรถไฟ โดยการรถไฟแห่งประเทศไทย ได้กำหนดเส้นทางวงเวียนใหญ่-มหาชัย-บ้านแหลม-แม่กลอง เป็นเส้นทางส่งเสริมการท่องเที่ยวทางรถไฟ
โครงการในอนาคต
สำนักงานนโยบายและแผนการขนส่งและจราจร (สนข.)ได้มีการศึกษาการปรับปรุงและสร้างทางในแนวเส้นทางรถไฟสายแม่กลอง โดยจะก่อสร้างผ่านจังหวัดสมุทรสาคร สมุทรสงคราม และราชบุรี โดยที่จังหวัดสมุทรสาครจะก่อสร้างข้ามแม่น้ำท่าจีนด้วย และคาดว่าจะใช้แนวทางเลือกที่ 4 คือเป็นเส้นทางเลี่ยงตัวเมืองจังหวัดสมุทรสาคร โดยเบี่ยงแนวออกจากแนวของรถไฟเดิมประมาณ กม.31 ระหว่างสถานีรถไฟบ้านขอมและสถานีรถไฟคลองจาก ยกระดับข้ามถนนเอกชัย และเบี่ยงแนวเข้าไปตามแนวเส้นทางของถนนพระราม 2 บริเวณกม.26+800 ถึง กม.32+160 แล้วเบี่ยงแนวออกทางซ้ายเพื่อตรงไปเชื่อมกับแนวเส้นทางรถไฟเดิม
ขณะที่จังหวัดสมุทรสงครามจะก่อสร้างข้ามแม่น้ำแม่กลอง ซึ่งคาดว่าจะใช้ทางเลือกที่ 3 คือเป็นเส้นทางที่เลี่ยงตัวเมืองสมุทรสงคราม โดยเบี่ยงแนวออกจากแนวของรถไฟเดิมประมาณ กม.66 หลังจากผ่านสถานีรถไฟบางกระบูน ซึ่งจะเป็นทางรถไฟยกระดับไปตามแนวทางหลวงแผ่นดินหมายเลข 325 เพื่อข้ามคลองแม่กลอง และทางหลวงหมายเลข 325 บริเวณที่จะแยกไปอำเภอดำเนินสะดวกประมาณ กม.40+850 และข้ามแม่น้ำแม่กลอง
จากนั้นจะลงสู่ระดับพื้นดินเพื่อเชื่อมต่อกับเส้นทางรถไฟที่จะก่อสร้างใหม่ และเชื่อมต่อกับสถานีรถไฟปากท่อ จังหวัดราชบุรี ซึ่งจะก่อสร้างรถไฟขนานไปกับแนวทางหลวงแผ่นดินหมายเลข 3093 และจะมีการก่อสร้างสถานีรถไฟใหม่เพิ่มขึ้นอีก 3 สถานีในช่วงนี้ คาดว่าโครงการนี้จะมีมูลค่าทั้งหมดประมาณ 42,243 ล้านบาท
=== ชื่อสถานีที่มีการศึกษาและระยะทางที่ห่างจากสถานีกลางบางซื่อ ===
กีฬาคาราเต้โดในกีฬาแห่งชาติ ครั้งที่ 45
กีฬาคาราเต้โดในกีฬาแห่งชาติ ครั้งที่ 45 จัดแข่งขันที่เซ็นทรัลเฟสติวัล หาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 25 ถึง 29 มิถุนายน พ.ศ. 2560 มีการชิงชัยทั้งหมด 18 เหรียญทอง
สรุปเหรียญรางวัล
เจ้าภาพ (สงขลา)
ซ่านถิงกุย
ซ่านถิงกุย (จีนตัวเต็ม : 單廷珪 / อังกฤษ : Shan Tinggui) สำเนียงแต้จิ๋วคือ ตันเทงกุ้ย เป็นตัวละครสมมุติจากซ้องกั๋ง มีฉายาว่า แม่ทัพวารีสวรรค์ (จีน : 聖水將 / อังกฤษ : General of Sacred Water) เป็นผู้กล้าลำดับที่ 44 แห่ง 108 ดาวแห่งโชคชะตา และเป็นคนที่ 8 ในตำแหน่ง 72 สหายดิน ในยามออกรบจะใส่ชุดเกราะสีดำและสวมหมวกเหล็กติดขนนกสีดำ มีม้าตัวผู้สีดำเป็นพาหนะ อาวุธของเขาคือหอกและธนู รับราชการทหารอยู่ที่บ้านเกิดคือเมืองเล่งจิว (凌州 ; ในปัจจุบันคือเมืองเต๋อโจว มณฑลซานตง) ร่วมกับเว่ยติงกั๋ว ชำนาญในการใช้น้ำเข้าโจมตีศัตรู
เมื่อกวนเซิ่งเข้าร่วมกับซ่งเจียงแห่งเขาเหลียงซาน ราชครูไช่จิงได้ออกคำสั่งให้ตัวเขากับเว่ยติงกั๋วไปปราบโจร กวนเซิ่งจึงยกทัพไปบุกเมืองเล่งจิว ซ่านถิงกุยจึงทำค่ายกลจับตัวซวนจ้านกับห่าวซือเหวิน กวนเซิ่งจึงทำการดวลตัวต่อตัวกับซ่านถิงกุย เขารบแพ้และถูกจับ ต่อมาได้ขอยอมแพ้และไปชักชวนเว่ยติงกั๋วให้ยอมแพ้ต่อเหลียงซาน
ในการปราบกบฏฟางล่า เขากับเว่ยติงกั๋วเข้าร่วมในสังกัดหลูจุ้นอี้ ไปรบกับพวกกบฏที่เมืองซวนจิ๋ว (宣州 ; ปัจจุบันคือเมืองซวนเฉิง มณฑลอานฮุย) และเมืองฮูจิ๋ว ในการรบครั้งสุดท้ายของเขาที่เมืองฮิมจิว เขานำทหารเข้าบุกเมืองในขณะที่ประตูเมืองเปิดอยู่ แต่เผลอตกไปในหลุมม้าและเสียชีวิตในที่รบพร้อมกับเว่ยติงกั๋ว
เบลด (ภาพยนตร์ชุด)
ภาพยนตร์ชุด เบลด (Blade) มีเค้าโครงมาจากหนังสือการ์ตูนเรื่อง เบลด ของมาร์เวลคอมมิกส์ ซึ่งมีจุดกำเนิดมาจากภาพยนตร์เรื่อง เบลด พันธุ์ฆ่าอมตะ ผลงานการกำกับของ 3 ผู้กำกับในแต่ละภาค คือ สตีเฟ่น นอร์ริงตัน, กีเยร์โม เดล โตโร และเดวิด เอส. โกเยอร์ (ผู้เขียนบทในสามภาคแรก) นำแสดงโดย เวสลีย์ สไนปส์ จัดจำหน่ายโดย นิวไลน์ซีนีมา
ตัวละครนี้ถูกสร้างขึ้นในปี ค.ศ. 1973 โดยนักเขียนชื่อดัง มาร์ฟ วูล์ฟแมน และ ยีน โกแลน ซึ่งกล่าวถึง "เบลด" ตัวละครลูกผสม ที่มีแม่เป็นมนุษย์ และมีพ่อเป็นแวมไพร์
แรมโบ้ (แก้ความกำกวม)
แรมโบ้ สามารถหมายถึง
Plenckia
Plenckia เป็นสกุลของพืชดอกที่อยู่ในวงศ์ Celastraceae.
ถิ่นกำเนิดของมันคือ โบลิเวีย บราซิล ปารากวัย และทางตะวันตกเฉียงเหนือของอาร์เจนตินา
เมกอิตแฮปเพน
"เมกอิตแฮปเพน" (Make It Happen) เป็นเพลงที่เขียนและโปรดิวซ์โดยมารายห์ แครี ร่วมด้วยเดวิด โคลและโรเบิร์ต คลิวิลลีส แห่งวงซีแอนด์ซีมิวสิกแฟกทอรี เป็นเพลงจากผลงานอัลบั้มชุดที่ 2 ของแครีชุด Emotions (1991) เป็นเพลงผสมผสานระหว่างเพลงแดนซ์/กอสเปล เพลงนี้เป็นซิงเกิ้ลที่ 3 จากอัลบั้มชุดนี้และเป็นซิงเกิ้ลสุดท้ายของอัลบั้มในสหรัฐอเมริกา
รายชื่อเพลง
Worldwide CD single
European CD maxi-single
U.S. CD maxi-single
แทรปพิสต์-1จี
แทรปพิสต์-1จี (TRAPPIST-1g) หรือ 2MASS J23062928-0502285 g เป็นดาวเคราะห์นอกระบบที่โคจรอยู่รอบดาวฤกษ์แคระเย็นจัด แทรปพิสต์-1 ตั้งอยู่ห่างออกไปจากโลก 39 ปีแสง อยู่ในกลุ่มดาวคนแบกหม้อน้ำ เป็นหนึ่งในสี่ดาวเคระาห์นอกระบบที่ถูกค้นพบในวงโคจรรอบดาวฤกษ์โดยใช้กล้องโทรทรรศน์อวกาศสปิตเซอร์ ดาวเคราะห์นอกระบบดวงนี้อยู่ภายในเขตอาศัยได้
มวล/รัศมี และอุณหภูมิ
TRAPPIST-1จี เป็นดาวเคราะห์นอกระบบคล้ายโลก ซึ่งหมายถึงมีมวลและรัศมีใกล้เคียงกับโลก มีอุณหภูมิสมดุลเท่ากับ 198.6 K (−75 °C; −102 °F) มีมวล 1.34 เท่าของมวลโลก และมีรัศมี 1.13 เท่าของรัศมีโลก ส่งผลให้มีแรงโน้มถ่วงพื้นผิวประมาณ 10.3 m/s2 และความหนาแน่น 5.13 g/cm3
การโคจร
แทรปพิสต์-1จี โคจรรอบดาวฤกษ์ที่มีระยะเวลาการโคจรประมาณ 12.353 วัน และรัศมีวงโคจรประมาณ 0.045 เท่าของโลก
เดอะ จัดจ์เมนท์ เดย์
เดอะ จัดจ์เมนท์ เดย์ เป็นกลุ่มนักมวยปล้ำอาชีพฝ่ายอธรรมในรอว์ และสแมคดาวน์ ปัจจุบันประกอบด้วยฟิน บาเลอร์, แดเมียน พรีสต์, รีอา รีพลีย์ และโดมินิก มิสเตริโอ ปัจจุบันรีพลีย์เป็นแชมป์ SmackDown Women's Championship ในสมัยแรกของเธอ
การรวมตัว
ในวันจันทร์ที่ 21 กุมภาพันธ์ ค.ศ. 2022 ในศึกรอว์ เอดจ์ได้คิดถึงช่วงเวลาในเรสเซิลเมเนียทั้งหมดในอาชีพของเขา จากนั้นเขาได้ออกมาท้าหาคู่ปล้ำในศึก เรสเซิลเมเนีย ครั้งที่ 38 ในสัปดาห์ต่อมา เอเจ สไตส์ ได้ออกมารับคำท้าของเอดจ์ แต่เอดจ์กลับทำร้ายเขาด้วยการ Low Blow แล้วฟาดเก้าอี้เหล็กพับได้ลงบนตัวของสไตส์ถึงสองครั้ง ทำให้ เอดจ์ กลายเป็นวายร้ายเป็นครั้งแรกตั้งแต่เดือนเมษายน ค.ศ. 2010 เอดจ์ เปิดตัวเพลงเปิดตัวใหม่ "The Other Side" โดย Alter Bridge ที่วางจำหน่ายในเดือนตุลาคม ค.ศ. 2016 ระหว่างศึกรอว์เมื่อวันจันทร์ที่ 14 มีนาคม ในคืนที่ 2 ของ เรสเซิลเมเนีย ครั้งที่ 38 ซึ่งจัดขึ้นในวันอาทิตย์ที่ 3 เมษายน เอดจ์ สามารถเอาชนะ เอเจ สไตส์ หลังจาก แดเมียน พรีสต์ ออกมาป่วนข้างเวที ทำให้เอดจ์ใช้ท่า spear ใส่สไตส์ ทำให้เขาเอาชนะการปล้ำไปได้
หลังจากเรสเซิลเมเนีย เอดจ์ ได้ยอมรับว่า พรีสต์ เป็นลูกศิษย์ของเขา และชื่อกลุ่มก็ถูกเปิดเผยว่าคือ "เดอะ จัดจ์เมนท์ เดย์" ซึ่งเป็นชื่อรายการมวยปล้ำในอดีตที่จัดโดย WWE ตั้งแต่ปี ค.ศ. 1998 ถึง ค.ศ. 2009 ในวันจันทร์ที่ 17 เมษายน ในศึกรอว์ เอดจ์ ทำการท้าให้ สไตส์ ไปรีแมตช์ที่เรสเซิลเมเนียแบคแลช (2022) ซึ่งสไตส์ตอบตกลง ในการปล้ำเอดจ์สามารถเอาชนะสไตส์ไปได้ หลังจากความช่วยเหลือที่มาจากบุคคลที่สวมหน้ากาก ซึ่งภายหลังเปิดเผยว่าเป็น รีอา รีพลีย์ หลังการปล้ำ รีพลีย์คุกเข่าต่อหน้าเอดจ์ และกลายเป็นสมาชิกใหม่คนล่าสุดของกลุ่ม
ในวันจันทร์ที่ 9 พฤษภาคม หลังจากศึกเรสเซิลเมเนียแบคแลช ฝ่าย เดอะ จัดจ์เมนท์ เดย์ ได้พูดกับฝูงชน โดยที่รีพลีย์จะได้รับการยอมรับอย่างเป็นทางการในฐานะสมาชิกของกลุ่ม ถือเป็นการยืนยันว่าเธอได้พลิกไปอยู่ฝ่ายอธรรมแล้ว หลังจากที่ก่อนหน้านี้เธอเคยทำร้าย ลิฟ มอร์แกน คู่หูแท็กทีมของเธอ หลังจากแพ้ในการปล้ำแท็กทีมเพื่อชิงแชมป์ WWE Women's Tag Team Championship ต่อมาในศึก เฮลอินเอเซล เมื่อวันอาทิตย์ที่ 5 มิถุนายน เดอะ จัดจ์เมนท์ เดย์ เอาชนะ เอเจ สไตส์, ฟิน บาเลอร์ และ ลิฟ มอร์แกน ในการปล้ำแท็กทีมแบบผสมหกคน ในคืนถัดมาในศึก รอว์ เอดจ์ ได้แนะนำ บาเลอร์ เป็นสมาชิกใหม่ล่าสุดของ Judgement Day อย่างไรก็ตาม Balor, Priest และ Ripley ทรยศและทำร้าย Edge พร้อมกับเตะเขาออกจากกลุ่มทำให้ Balor กลายเป็นฝ่ายอธรรม มีรายงานว่า WWE ถอด Edge ออกจากกลุ่มเนื่องจากความแตกต่าง เพราะบริษัทต้องการให้กลุ่ม the Judgment Day กลายเป็นกลุ่มที่มีความ "เหนือธรรมชาติ" มากขึ้น
Pleurophora
Pleurophora เป็นสกุลของพืชดอกที่อยู่ในวงศ์ Lythraceae.
ถิ่นกำเนิดของมันคือ เวเนซุเอลา บราซิลกลางและตะวันออกจนถึงอเมริกาใต้ตอนใต้
สปีชีส์ในสกุล ได้แก่:
การฟื้นฟูเมจิ
การฟื้นฟูพระราชอำนาจสมัยเมจิ (Meiji Restoration) หรือ การปฏิวัติเมจิ (Meiji Revolution) การปฏิรูปเมจิ (Meiji Reform) หรือ การปรับปรุงเมจิ (Meiji Renewal) เป็นเหตุการณ์ทางการเมืองที่ฟื้นฟูการปกครองของจักรพรรดิในปี ค.ศ. 1868 ในช่วงต้นรัชสมัยของจักรพรรดิเมจิ แม้ว่าจะมีจักรพรรดิปกครองก่อนการฟื้นฟูเมจิ แต่จักรพรรดิเหล่านั้นก็มิได้มีพระราชอำนาจอันใด เหตุการณ์ดังกล่าวได้ฟื้นฟูพระราชอำนาจของจักรพรรดิญี่ปุ่น เป้าหมายของจักรพรรดิองค์ใหม่ปรากฏในบัญญัติห้าข้อ
การฟื้นฟูนำไปสู่การเปลี่ยนแปลงครั้งใหญ่ในโครงสร้างทางการเมืองและสังคมของญี่ปุ่น และครอบคลุมทั้งช่วงปลายยุคเอโดะ (มักเรียกว่าบากูมัตสึ) และต้นยุคเมจิ ในช่วงเวลานั้นญี่ปุ่นได้พัฒนาอุตสาหกรรมอย่างรวดเร็วและรับเอาวัฒนธรรมตะวันตกมาใช้
พันธมิตร
ในปี ค.ศ. 1866 แคว้นศักดินาซัตสึมะ (薩摩藩 Satsuma han) อันเป็นแคว้นที่ทรงอำนาจบนเกาะคีวชูของญี่ปุ่น ภายใต้การนำของไซโง ทากาโมริ (西郷 隆盛 Saigō Takamori) ได้ร่วมมือกับแคว้นศักดินาโชชู (長州藩 Chōshū han) อันเป็นแคว้นใหญ่ในภูมิภาคชูโงกุ ภายใต้การนำของคิโดะ ทากาโยชิ (木戸 孝允 Kido Takayoshi) ก่อตั้งกลุ่มพันธมิตรซัตโช (薩長同盟 Satchō dōmei) ขึ้นเพื่อริเริ่มการปฏิรูปสมัยเมจิ โดยได้รับการสนับสนุนจากจักรพรรดิโคเม (孝明天皇 Kōmei-tennō) พระราชบิดาในจักรพรรดิเมจิ (明治天皇 Meiji-tennō) และการชักนำจากซากาโมโตะ เรียวมะ (坂本 龍馬 Sakamoto Ryōma) เพื่อที่จะท้าทายอำนาจของรัฐบาลโชกุนโทกูงาวะ (徳川幕府 Tokugawa bakufu) และรวบอำนาจคืนแด่จักรพรรดิ
ในวันที่ 30 มกราคม ค.ศ. 1867 จักรพรรดิโคเมเสด็จสวรรคต จักรพรรดิเมจิขึ้นสืบราชสมบัติต่อจากพระราชบิดาในวันที่ 3 กุมภาพันธ์ ของปีเดียวกัน เริ่มรัชศกยุคเมจิ อันเป็นยุคที่ประเทศญี่ปุ่นเปลี่ยนแปลงจากสังคมระบบเจ้าขุนมูลนายไปสู่สังคมทุนนิยมโดยได้รับอิทธิพลจากตะวันตกอย่างช้า ๆ
สิ้นสุดระบอบโชกุน
280px|thumb|[[จักรพรรดิเมจิ ทรงย้ายที่ประทับจาก เคียวโตะ มายัง โตเกียว ในปี ค.ศ. 1868]] วันที่ 9 พฤศจิกายน ค.ศ. 1867 โทกูงาวะ โยชิโนบุ โชกุนคนที่ 15 แห่งเอโดะยอมสวามิภักดิ์ต่อจักรพรรดิเมจิ และลงจากตำแหน่งในอีก 10 วันต่อมา ถือเป็นวันที่สิ้นสุดการปกครองระบอบโชกุนอย่างเป็นทางการ และเป็นการฟื้นฟูอำนาจของสถาบันกษัตริย์ (Taisei Hōkan) อย่างไรก็ตาม โทกูงาวะ โยชิโนบุ ซึ่งถือเป็นโชกุนคนสุดท้ายของญี่ปุ่นยังคงมีอิทธิพลอย่างเป็นสาระสำคัญอยู่
หลังจากนั้นไม่นาน ในเดือนมกราคม ค.ศ. 1868 ก็เกิดสงครามโบชิน ขึ้น การปะทะครั้งแรกคือยุทธการโทะบะ-ฟุชิมิ เป็นศึกระหว่างพันธมิตรแคว้นซัสโช กับกองทัพของอดีตโชกุน ซึ่งกองทัพของโชกุนก็พ่ายแพ้ ส่งผลให้จักรพรรดิมีพระราชอำนาจเต็มเหนืออดีตโชกุนโยชิโนบุอย่างสมบูรณ์ ในวันที่ 3 มกราคม ค.ศ. 1869 จักรพรรดิเมจิมีพระบรมราชโองการประกาศฟื้นฟูพระราชอำนาจอย่างเป็นทางการ
กองกำลังของโชกุนส่วนหนึ่งได้หลบหนีไปยังเกาะฮกไกโด และพยายามแบ่งแยกดินแดนตั้งเป็นรัฐอิสระชื่อสาธารณรัฐเอโซะ อย่างไรก็ตาม กองกำลังผู้จงรักภักดีต่อจักรพรรดิได้เข้ายุติการแบ่งแยกดินแดนนี้ในสงครามฮาโกดาเตะ ณ เกาะฮกไกโด ในเดือนพฤษภาคม ค.ศ. 1869 การพ่ายแพ้ของกองกำลังฝ่ายโชกุน อันนำโดยเอโนโมโตะ ทาเกอากิ (榎本 武揚) และฮิจิคาตะ โทชิโซ (土方 歳三) โดยในศึกครั้งนี้ถือเป็นจุดสิ้นสุดของระบอบโชกุน และเป็นการฟื้นฟูพระราชอำนาจในจักรพรรดิอย่างสมบูรณ์
ผลกระทบ
การปฏิรูปสมัยเมจิทำให้ประเทศญี่ปุ่นก้าวสู่ระบบอุตสาหกรรมอย่างรวดเร็ว นำไปสู่การเพิ่มอำนาจทางการทหารใน ค.ศ. 1905 ภายใต้คำขวัญว่า "ประเทศมั่งคั่ง กองทัพแข็งแกร่ง" (富国強兵 fukoku kyōhei)
กลุ่มคณาธิปไตยเมจิ (Meiji oligarchy) ซึ่งเป็นกลุ่มผู้มีอำนาจจากแคว้นพันธมิตรได้ร่วมกันจัดตั้งรัฐบาลภายใต้พระราชอำนาจในจักรพรรดิขึ้น เพื่อรวบรวมอำนาจของตนให้เข้มแข็งและสามารถต่อกรกับรัฐบาลสมัยเอะโดะ โชกุน ไดเมียว และชนชั้นซามูไร ที่ยังคงเหลืออิทธิพลอยู่ได้